ไฟแนนซ์ทูเดย์
โดย...ช.ชดา
17 ส.ค. 2558

โดย...ช.ชดา
...ดร.ประสาร ไตรรัตน์วรกุล ผู้ว่าการแบงก์ชาติ จะเดี่ยวไมโครโฟนเปิดใจในหัวข้อ “จดหมายจากใจถึงอาจารย์ป๋วย ศาสตร์และศิลป์บนเส้นทางห้าปีผู้ว่าการธนาคารแห่งประเทศไทย” วันที่ 18 ส.ค.นี้ ในโอกาสครบรอบ 100 ปี ชาตกาล ศ.ป๋วยอึ๊งภากรณ์ อดีตผู้ว่าการแบงก์ชาติผู้ยิ่งใหญ่
ไฮไลต์อยู่ที่ปาฐกถาผู้ว่าฯ ประสาร งานนี้เหมือนการกล่าวอำลาตำแหน่งผู้ว่าการแบงก์ชาติอย่างเป็นทางการ และส่งมอบงานให้ผู้ว่าการ ธปท.คนใหม่ ดร.วิรไท สันติประภพ
...ตัวเลขสินเชื่อไตรมาส 2 ของธนาคารพาณิชย์ ที่ ธปท.ประกาศออกมาเมื่อสัปดาห์ที่แล้ว นับว่าไม่แย่จนเกินไป แถมยังสูงกว่าไตรมาสแรกของปีอีกด้วย แต่ตัวเลขหนี้ตกชั้นที่อาการร่อแร่ก็เป็นตัวบั่นทอนให้หนี้เสียของระบบแบงก์ยังคงเพิ่มสูงขึ้นต่อเนื่องตลอดปีนี้
...แดน ฮาร์โซโน่ ประธานกลุ่มธุรกิจลูกค้ารายย่อย ธนาคารกรุงศรีอยุธยา ปลื้มยอดดาวน์โหลดสติ๊กเกอร์ผ่าน Krungsri Official Accounts พุ่งกว่า 2 ล้าน ใน 2 วันแรกดันยอดสมาชิกเพิ่มขึ้นเป็น 13 ล้าน